ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 43 /2565เรื่อง หลักเกณฑ์ในรายละเอียดเกี่ยวกับการจัดการข้อมูล ของผู้จัดจําหน่ายหลักทรัพย์ และการดําเนินการของศูนย์รับฝากหลักทรัพย์และนายทะเบียนหลักทรัพย์ที่เข้าร่วมโครงการทดสอบและพัฒนานวัตกรรมเพื่อสนับสนุนการให้บริการในตลาดทุนโดยใช้ระบบโครงสร้างพื้นฐานดิจิทัล\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 5(1) ประกอบกับข้อ 12 วรรคหนึ่ง (3) และ (12) และข้อ 14 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้าง การบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจ สัญญาซื้อขายล่วงหน้า ลงวันที่ 6 กันยายน พ.ศ. 2556 ข้อ 11 วรรคหนึ่ง แห่งประกาศคณะกรรมการ กํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 71/2563 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 14) ลงวันที่ 4 ธันวาคม พ.ศ. 2563 และข้อ 5(1) ประกอบกับข้อ 6(2) (ก) (ข) และ (จ) และข้อ 9(1) และ (2) แห่งประกาศคณะกรรมการกํากับตลาดทุน ที่ ทธ. 37/2560 เรื่อง หลักเกณฑ์ เงื่อนไข และวิธีการสําหรับสํานักหักบัญชีหลักทรัพย์ ศูนย์รับฝากหลักทรัพย์และนายทะเบียนหลักทรัพย์ ตามโครงการทดสอบและพัฒนานวัตกรรม เพื่อสนับสนุนการให้บริการเกี่ยวกับตลาดทุน ลงวันที่ 25 เมษายน พ.ศ. 2560 สํานักงานออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2565 เป็นต้นไปข้อ ๒ ในประกาศนี้"โครงการทดสอบ" หมายความว่า โครงการทดสอบและพัฒนานวัตกรรม เพื่อสนับสนุนการให้บริการในตลาดทุน โดยใช้ระบบโครงสร้างพื้นฐานดิจิทัล (Digital Infrastructure Regulatory Sandbox)"ผู้จัดจําหน่ายหลักทรัพย์" หมายความว่า ผู้ประกอบธุรกิจหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์ และได้รับความเห็นชอบ ให้เข้าร่วมโครงการทดสอบตามประกาศนี้"ศูนย์รับฝากหลักทรัพย์" หมายความว่า บุคคลที่ได้รับความเห็นชอบการประกอบการเป็นศูนย์รับฝากหลักทรัพย์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ ว่าด้วยการขอรับความเห็นชอบการประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือการให้บริการเป็นนายทะเบียนหลักทรัพย์ ตามโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน และเข้าร่วมโครงการทดสอบตามประกาศนี้"นายทะเบียนหลักทรัพย์" หมายความว่า บุคคลที่ได้รับความเห็นชอบการให้บริการเป็นนายทะเบียนหลักทรัพย์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการขอรับความเห็นชอบการประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือการให้บริการเป็นนายทะเบียนหลักทรัพย์ ตามโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน และเข้าร่วมโครงการทดสอบตามประกาศนี้"ระบบเว็บพอร์ทัล" (Web Portal) หมายความว่า ระบบอิเล็กทรอนิกส์ที่ถูกพัฒนาขึ้นภายใต้โครงการพัฒนาระบบโครงสร้างพื้นฐานดิจิทัล เพื่อให้บริการจัดการข้อมูลในกิจกรรมที่เกี่ยวข้อง กับการทําธุรกรรมตราสารหนี้ในตลาดแรก เช่น การขออนุญาตออกและเสนอขาย การจองซื้อ การรายงานผลการขาย หรือการจัดทําทะเบียนหลักทรัพย์และการรับฝากหลักทรัพย์ในระบบไร้ใบหลักทรัพย์ (scripless) เป็นต้น"ระบบโครงสร้างพื้นฐานดิจิทัล" (Digital Infrastructure) หมายความว่า ระบบโครงสร้างพื้นฐานดิจิทัลของตลาดทุนไทยภายใต้บันทึกข้อตกลงความร่วมมือโครงการระบบโครงสร้างพื้นฐานดิจิทัลของตลาดทุนไทยระหว่างกองทุนส่งเสริมการพัฒนาตลาดทุนและสํานักงาน โดยเป็นระบบที่มีการเชื่อมต่อธุรกรรมระหว่างกระบวนการต่าง ๆ ที่เกี่ยวข้องกับธุรกรรมในตลาดทุน"ธุรกรรมในตลาดทุน" หมายความรวมถึง กระบวนการการออกและเสนอขายหลักทรัพย์ การประกอบธุรกิจหลักทรัพย์ การซื้อขายแลกเปลี่ยนหลักทรัพย์ การชําระราคาและส่งมอบหลักทรัพย์ การให้บริการรับฝากและถอนหลักทรัพย์ และการจัดทําทะเบียนหลักทรัพย์"ชุดข้อมูลมาตรฐานการจัดสรรหลักทรัพย์" หมายความว่า ชุดข้อมูลมาตรฐานสําหรับการนําส่งข้อมูลผ่านระบบเว็บพอร์ทัล เพื่อประโยชน์ในการรวบรวมข้อมูลการจองซื้อหลักทรัพย์ ที่ได้รับการจัดสรรแล้วของผู้จัดจําหน่ายหลักทรัพย์ข้อ ๓ การจัดการข้อมูลของผู้จัดจําหน่ายหลักทรัพย์ และการดําเนินการของศูนย์รับฝากหลักทรัพย์และนายทะเบียนหลักทรัพย์ ตามโครงการทดสอบ ให้เป็นไปตามหลักเกณฑ์ดังต่อไปนี้(1) การจัดการข้อมูลเกี่ยวกับการให้บริการของผู้จัดจําหน่ายหลักทรัพย์ ให้เป็นไปตามหมวด 1(2) การดําเนินการของศูนย์รับฝากหลักทรัพย์และนายทะเบียนหลักทรัพย์ ให้เป็นไปตามหมวด 2หมวด ๑ หมวด 1การจัดการข้อมูลเกี่ยวกับการให้บริการของผู้จัดจําหน่ายหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๔ เพื่อให้ผู้จัดจําหน่ายหลักทรัพย์ทุกรายที่อยู่ในกระบวนการจัดจําหน่ายหลักทรัพย์ที่เสนอขายในธุรกรรมเดียวกัน มีข้อมูลการจองซื้อหลักทรัพย์ที่ถูกต้อง ครบถ้วน และเป็นปัจจุบัน ให้ผู้จัดจําหน่ายหลักทรัพย์ดําเนินการเกี่ยวกับการจัดการข้อมูลดังกล่าวตามหลักเกณฑ์ที่กําหนดเกี่ยวกับ การจัดการข้อมูลในหมวดนี้เพิ่มเติมจากหลักเกณฑ์ที่กําหนดไว้ในประกาศสํานักงานคณะกรรมการ กํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการให้บริการสําหรับ ผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าข้อ ๕ ในการเข้าร่วมโครงการทดสอบ ให้ผู้จัดจําหน่ายหลักทรัพย์ที่ประสงค์จะเข้าร่วมโครงการทดสอบ ยื่นคําขอรับความเห็นชอบต่อสํานักงาน พร้อมเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน โดยผู้จัดจําหน่ายหลักทรัพย์ดังกล่าวต้องมีคุณสมบัติที่ครบถ้วนดังต่อไปนี้(1) มีการประเมินความเสี่ยงและการบริหารจัดการความเสี่ยงที่อาจเกิดขึ้นจากการทดสอบ(2) มีแผนการรายงานผลการทดสอบและความคืบหน้าในการทดสอบให้สํานักงานทราบอย่างต่อเนื่องในช่วงเวลาทดสอบ(3) มีแผนรองรับการออกจากโครงการทดสอบ (exit strategy) ที่ชัดเจน(4) มีแผนกําหนดขอบเขตการทดสอบในวงจํากัด เพื่อลดผลกระทบหรือความเสียหายอย่างมีนัยสําคัญต่อผู้ลงทุนหรือตลาดทุนในวงกว้าง(5) มีการกําหนดระยะเวลาในการเข้าร่วมโครงการทดสอบ ทั้งนี้ ไม่เกิน 1 ปี นับแต่วันที่ได้รับความเห็นชอบให้สํานักงานพิจารณาคําขอรับความเห็นชอบเข้าร่วมโครงการทดสอบตามวรรคหนึ่งภายใน 60 วันนับแต่วันที่สํานักงานได้รับคําขอและเอกสารหลักฐานประกอบคําขอที่ถูกต้องครบถ้วน ตามคู่มือสําหรับประชาชนข้อ ๖ ในการจัดการข้อมูลเกี่ยวกับการให้บริการของผู้จัดจําหน่ายหลักทรัพย์ ในโครงการทดสอบตามประกาศนี้ ผู้จัดจําหน่ายหลักทรัพย์ต้องดําเนินการรวบรวมและนําส่งข้อมูล ที่ถูกต้อง ครบถ้วน และเป็นปัจจุบัน ผ่านระบบเว็บพอร์ทัลอย่างมีประสิทธิภาพ ทั้งนี้ ผู้จัดจําหน่ายหลักทรัพย์ต้องจัดให้มีการปฏิบัติงานที่แยกการดําเนินการภายใต้โครงการทดสอบออกจากการดําเนินการอื่นอย่างชัดเจนด้วยในกรณีที่ผู้จัดจําหน่ายหลักทรัพย์ไม่ดําเนินการตามที่กําหนดไว้ในวรรคหนึ่ง สํานักงาน อาจสั่งให้ผู้จัดจําหน่ายหลักทรัพย์นั้นแก้ไขให้ถูกต้องภายในระยะเวลาที่สํานักงานกําหนดข้อ ๗ สํานักงานอาจสั่งเพิกถอนการให้ความเห็นชอบผู้จัดจําหน่ายหลักทรัพย์ เมื่อมีเหตุอย่างใดอย่างหนึ่งอันควรเชื่อได้ว่า(1) ผู้จัดจําหน่ายหลักทรัพย์ไม่ปฏิบัติให้เป็นไปตามรายละเอียดที่แสดงไว้ในข้อ 5(1) (2) (3) หรือ (4) แล้วแต่กรณี หรือก่อให้เกิดผลกระทบหรือความเสียหายอย่างมีนัยสําคัญต่อผู้ลงทุนหรือ ตลาดทุนในวงกว้าง(2) ผู้จัดจําหน่ายหลักทรัพย์ไม่ดําเนินการตามที่กําหนดในข้อ 6 วรรคหนึ่ง หรือไม่ปฏิบัติตามคําสั่งของสํานักงานตามที่กําหนดในข้อ 6 วรรคสองข้อ ๘ ข้อ 8 ให้การให้ความเห็นชอบเข้าร่วมโครงการทดสอบตามประกาศนี้ สิ้นสุดลงเมื่อ(1) ครบกําหนดระยะเวลาการเข้าร่วมโครงการทดสอบตามข้อ 5(5) เว้นแต่จะได้รับอนุญาตจากสํานักงานให้ยุติการทดสอบก่อนครบกําหนดระยะเวลาหรือได้รับการผ่อนผันให้ขยายระยะเวลาการทดสอบออกไป โดยผู้จัดจําหน่ายหลักทรัพย์ได้ยื่นคําขอพร้อมทั้งเอกสารหลักฐานต่อสํานักงาน ก่อนยุติการทดสอบหรือก่อนครบกําหนดระยะเวลาทดสอบไม่น้อยกว่า 30 วัน ทั้งนี้ ตามขั้นตอน และวิธีการที่ระบุไว้ในคู่มือสําหรับประชาชน(2) สํานักงานสั่งเพิกถอนการให้ความเห็นชอบตามข้อ 7หมวด ๒ หมวด 2การดําเนินการของศูนย์รับฝากหลักทรัพย์และนายทะเบียนหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๙ ให้นายทะเบียนหลักทรัพย์สอบทานชุดข้อมูลมาตรฐานการจัดสรรหลักทรัพย์ ที่ได้รับจากผู้จัดจําหน่ายหลักทรัพย์ทุกรายผ่านระบบเว็บพอร์ทัล รวบรวมข้อมูลรายชื่อผู้ได้รับจัดสรรหลักทรัพย์และบันทึกทะเบียนหลักทรัพย์ให้ถูกต้อง ครบถ้วน ตรงต่อความเป็นจริง โดยพิจารณา จากชุดข้อมูลมาตรฐานการจัดสรรหลักทรัพย์ตามที่ได้รับจากผู้จัดจําหน่ายหลักทรัพย์ผ่านระบบเว็บพอร์ทัล และให้นายทะเบียนหลักทรัพย์นําส่งชุดข้อมูลมาตรฐานการจัดสรรหลักทรัพย์ที่นายทะเบียนหลักทรัพย์ ได้สอบทานแล้วให้แก่ศูนย์รับฝากหลักทรัพย์ผ่านระบบเว็บพอร์ทัลด้วยข้อ ๑๐ ในการรับฝากหลักทรัพย์ในระบบไร้ใบหลักทรัพย์ (scripless) ให้ศูนย์รับฝากหลักทรัพย์ดําเนินการโดยพิจารณาจากชุดข้อมูลมาตรฐานการจัดสรรหลักทรัพย์ที่ได้รับจากนายทะเบียนหลักทรัพย์ตามข้อ 9 และเมื่อดําเนินการตามกระบวนการรับฝากหลักทรัพย์แล้ว ให้ศูนย์รับฝากหลักทรัพย์แจ้งยืนยันผลการรับฝากหลักทรัพย์ผ่านระบบเว็บพอร์ทัลด้วยข้อ ๑๑ ให้ศูนย์รับฝากหลักทรัพย์จัดให้มีระบบงานที่สามารถบริหารความต่อเนื่อง ในการดําเนินธุรกิจ โดยให้นําความในข้อ 22 ข้อ 23 ข้อ 24 ข้อ 25 และข้อ 26 ในส่วนที่ 1 การบริหารความต่อเนื่องในการดําเนินธุรกิจ ของหมวด 6 การบริหารความต่อเนื่องในการดําเนินธุรกิจและความมั่นคงปลอดภัยของระบบเทคโนโลยีสารสนเทศ แห่งประกาศคณะกรรมการกํากับตลาดทุน ที่ ทธ. 32/2559 เรื่อง หลักเกณฑ์ เงื่อนไข และวิธีการในการประกอบการเป็นสํานักหักบัญชีหลักทรัพย์และศูนย์รับฝากหลักทรัพย์ ลงวันที่ 3 สิงหาคม พ.ศ. 2559 มาใช้บังคับโดยอนุโลมข้อ ๑๒ ให้นายทะเบียนหลักทรัพย์จัดให้มีมาตรการรองรับเมื่อเกิดกรณีฉุกเฉินที่อาจมีผลกระทบต่อการให้บริการเป็นนายทะเบียนหลักทรัพย์ โดยให้นําความในข้อ 6 แห่งประกาศคณะกรรมการกํากับตลาดทุน ที่ ทด. 95/2552 เรื่อง หลักเกณฑ์ เงื่อนไข และวิธีการในการให้บริการเป็นนายทะเบียนหลักทรัพย์ ลงวันที่ 28 ตุลาคม พ.ศ. 2552 มาใช้บังคับโดยอนุโลมอื่นๆ ๑ ประกาศ ณ วันที่ 11 ตุลาคม พ.ศ. 2565ผู้มีอํานาจลงนาม ๑ (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์